सुप्रीम कोर्ट के जस्टिस अरुण मिश्रा और जस्टिस यूयू ललित की बेंच आम्रपाली के प्रोजेक्ट में घर खरीदने वालों की ओर से दायर याचिका पर सुनवाई कर रही है। बुधवार को कोर्ट ने ग्रुप की 40 कंपनियों के बैंक खाते सील करने और सभी चल-अचल संपत्ति को जब्त करने के आदेश दिए थे। बेंच ने कहा था, ”आम्रपाली ग्रुप ने कोर्ट को बार-बार गुमराह किया। लोगों को घर का सपना दिखाकर उनसे पैसे लेकर दूसरी योजनाओं में लगाना बिल्डरों की बीमारी है। हम इस बीमारी को बंद करना चाहते हैं। यह ग्राहकों के साथ विश्वासघात है।”